Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 2 Pv 330/11/5505	Liptovský Mikuláš, 1.7.2015
EEČ : 2-39-209-2015

U Z N E S E N I E

Trestná vec:	obvinený XXXXX  
Prečin:	Pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Liptovský Mikuláš zo dňa 25.6.2011, spisová značka 2 Pv 330/11/5505, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry Liptovský Mikuláš zo dňa 25.6.2011, spisová značka 2 Pv 330/11/5505, bola určená obvinenému skúšobná doba v trvaní 30 mesiacov.
Odôvodnenie:
	Dňa 25. 06. 2011  uznesením sp. zn. 2 Pv 330/11/5505  podľa  § 216 ods. 1 Trestného poriadku bolo podmienečne zastavené trestné stíhanie vedené proti XXXXX, stíhanému pre prečin pytliactva podľa § 310 ods. 1 Trestného zákona pre skutok,  že  25. 06. 2011 od 00.01 hod do  03.30 hodine na Vodnom diele Liptovská Mara č. revíru 3-5340-1-1, v mieste Bobrovnícka zátoka v katastri obce Bobrovník, okres Liptovský Mikuláš, 400 metrov od vily Bobrík lovil z brehu ryby v kaprových vodách v dobe ich individuálnej ochrany  na udicu zn. Okuma model Inspira IS30 bielo-sivej farby so striebornou cievkou, z ktorej silon smeroval do vody,  čím porušil ustanovenie § 12 písm. b) zákona č. 139/2002 o rybárstve, a § 12 písm. c) vyhlášky Ministerstva životného prostredia SR č. 185/2006 Z.z., ktorou sa vykonáva zákon o rybárstve,
 a zároveň mu  bola  podľa § 216 ods. 2 Trestného poriadku určená  skúšobná doba  v  trvaní 30 mesiacov.  
	Uznesenie nadobudlo právoplatnosť dňa 12. 07. 2011. Vzhľadom na  skutočnosť,  že  skúšobná doba dňa 12. 02. 2014 uplynula,  vyžiadala som si na XXXXX správu z miesta trvalého bydliska, správu z Okresného úradu, Odboru všeobecnej vnútornej správy v Dolnom Kubíne a odpis z registra trestov. Z týchto správ a z lustrácie na tunajšej prokuratúre som zistila, že XXXXX sa v skúšobnej dobe podmienečného zastavenia trestného stíhania síce dopustil protispoločenského konania, a to tým, že verejnú listinu použil ako pravú, čím spáchal prečin falšovania a pozmeňovania verejnej listiny, úradnej pečate, úradnej uzávery, úradného znaku a úradnej značky podľa § 352 ods. 1 Trestného zákona, ale po podaní obžaloby Okresný súd v Liptovskom Mikuláši trestné stíhanie proti nemu zastavil podľa § 290 ods. 1 v spojení s §281 ods. 2 a § 215 ods. 2 písm. a/Trestného poriadku.   Žiadny iný údaj o tom, že by bol počas skúšobnej doby podmienečného zastavenia trestného stíhania  odsúdený, nie je a nebol  prejednávaný ani v priestupkovom konaní.  
 	Z týchto dôvodov  mám za to, že  obvinený XXXXX sa  počas skúšobnej doby podmienečného zastavenia trestného stíhania  osvedčil.	
	Z uvedených dôvodov som rozhodla tak, ako je to uvedené vo výrokovej časti tohto uznesenia, ktorého právoplatnosťou nastanú účinky zastavenia trestného stíhania.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zdeňka Klaučová
prokurátorka